Robbie en Liezel se duet maak buiging op Top-20Robbie Wessels en Liezel Pieters se duet “Iemand daarbo” maak vandeesweek sy buiging op die Maroela Media Afrikaanse Top-20 in die 19de plek. Dié nuwe enkelsnit is die afgelope week saam met ŉ splinternuwe musiekvideo bekendgestel. Bernice West se debuutenkelsnit, “Sonop-blom”, neem weer hierdie week se no. 1-posisie in. Haar debuutalbum is onlangs bekendgestel en vaar veral goed op aanlyn platforms. In vandeesweek se Maroela Media Afrikaanse Top-20 is daar vier snitte wat styg, 10 wat daal, vyf snitte wat die week onveranderd bly en ŉ nuwe enkelsnit wat die treffersparade betree.